62 PIÈCES JUSTIFICATIVES. 



ques ensievant, et que là ou feroit joustes et festes, et esloit délibéré ilec estre l'ait ce que 

 aux précédentes joustes l'on avoit cuidié faire sans faillir, et sans se plus donner de 

 paine, et qu'il s'en tenist tout sceur, quoy qu'il faignist, et maintenist toujours le vouloir 

 combatre en personne pour les delliances, etc., car ce seroient causes qui bien brief le 

 amèneraient à Paris. 



Item, que pendant ce temps jusques au premier jour de juing ou environ, ledit Bed- 

 ford retint avecques lui continuelement Suffolk et Salisbury pour cuider aeomplir auxdites 

 joustes ce que dit est, sans les emploier en aucune charge, et, pour ce qu'ilz apperceu- 

 rent que ledit de Bourgoigne ne vendrait point, afin que ne se souspeçonnast de riens, 

 firent entre eulx diverses joustes. 



Item, aussi que, cependant, ilz cuidèrent estre pris à Paris, eomme ilz disoient, et livrez 

 audaulphin, par le moien et pourchaz de Lille-Adam et du commandement de Bourgoigne, 

 et que c'esloit la cause pour quoy il n'estoit point voulu venir à Paris. 



Item, pour ce qu'il ne vint point à Paris, dont on ne l'avoit ozé presser depuis lesdites 

 joustes, manière se trouva que Bedford irait devers lui, faignans cuider trouver paix sur 

 le lait d'armes , et furent disposez et ordonnez Suffolk et Salisbury à autre charge sur le 

 fait de la conqueste. 



Item, que ce fait, ledit Bedford ala à Hesdin, tout simplement, sans nid des seigneurs, 

 afin que ledit de Bourgoigne eust ainsi vouloir de se fyer à lui, etcuida que ledit de Bour- 

 goigne le deust convoyer jusques au Crotoy, afin d'ilecques le happer : car il y avoit bien 

 v c angloiz , des gens de Gloxestre, muciez et détenuz secrettement, et si y en avoit d'au- 

 tres en grant nombre à Calaiz; maiz il n'y sceust trouver à le faire, et n'y avoit pas voulu 

 mener Suffolk ne Salisbury, pour cause des doubtes que ledit de Bourgoigne eust peu 

 faire. 



Item, s'il y eust esté pris, ce eust esté, comme on eust dit, par les gens de la femme de 

 Gloxestre, pour ce qu'il l'avoit retenue et retenoit prisonnière à Gand. 



Item, encores, que, pour le mieulz avoir qu'il pourrait, Bedford, comme juge, etc., 

 devoit faire une assemblée à Paris brief, et dire de jugement qu'ilz ne se comba traient 

 point. 



Item, pour ce qu'ilz doubtoient que, s'ilz se fussent eomparuz pour combatre, d'estre 

 tous perduz, ou, au fort s'ilz se coinbatoient, sans ce à venir, s'ilz ne seroient ilz jamais 

 en France aimez; mais autre manière de le avoir serait brief trouvée en Angleterre, mais 

 que Bedford y feust, qui y devoit aler dedens brief temps. 



Item, ces choses de Hesdin et ensievanl, depuiz, vint dire, auxdits Suffolk et Salisbury, 

 messire Baoul Boutillier, cappitaîne du Crotoy, de par ledit de Bedford , avecques autres 

 eboses touchant ceste manière, devant S"'-Suzenne où ilz tenoient le siège. 



Item, sur ce, ilz renvoièrent leur aviz à Paris audit de Bedford, par messires Jehan 

 Fastolf et ledit Boutillier, lequel Fastolf, ainsi qu'il s'en cuidoit retourner leur faire son 

 rapport, acoueha malade. Et, pour ce, furent mandez lesdits contes venir à Paris hastive- 

 ment, incontinent les places qu'ilz avoient assiégées, conquises, et qui estaient Warnier, 

 levesque de Londres, et Hongreford, pour eoneluere ensemble sur tous les affaires. 



